Den Vest-Sjællandske Avis, 1825-07-04
Paa Universitetets Plads ere to store Bygninger blevne opførte, som ere bestemte til Cabinetter for Zoologien og Physiken. Det astronomiske Observarorium er blevet fuldført og forsynet med de fornødne Apparater og Jnstrumenter af Reichenbach. (Denne berømte Konstner i München, hvis Reflektorer gjøre saa stor Opsigt, og hvormed Gruithuisen, har villet kige saa dybt ind i Maanen). Ved Universitetets Bygning er anlagt en botanisk Have, hvilken saavel ved Beliggenhed, som ved sin Samling af Planter kan betragtes som een af de meest berømte i Europa, da den indeholder over 10000 Planter. Universitetets Bibliothek, som staaer næsten hver Dag aaben, forøges bestandigt, og indeholder for nærværende Tid henimod 150000 Bøger, og deriblandt sieldne og kostbare Værker. Det Zoologiske Cabinet indeholder henimod 25000 og Kobber= og Malerie-Samling henimod 100,000 Gienstande. Et lithographisk Jnstitut er forenet med Universitet. Ministeren bemærkede med sand Fornøielse at de fleste af Professorerne bestode af Polakker og Jndfødte, som paa Regieringens Bekostning ere blevne dannede i Udlandet. Jnstitutet for de Døvstumme har erholdet nye Fonds. Det er at beklage, sagde Ministeren videre, at Mangel paa rede Penge og Landmændenes Fattigdom have forhindret at Almueskoler ere ikke blevne almindelig indførte. Man kan ikke lade det være uomtalt, at en liberal og høiere Dannelse, som man vilde forskaffe Landmanden, vilde være en sand Ulykke for ham ved hans nærværende Tilstand, (Det kommer an paa hvilken Vending man giver denne Dannelse; at skildre ham Dyden og Lasten i Exempler, at lære ham at kiende den ham omgivende Natur, at oplyse ham om hvad der er skadeligt for hans Helbred og timelige Vel, overhovedet at opvække hans Aand, kan aldrig være skadeligt for ham; men derimod vil det være skadeligt at give ham Smag for Skiønaanderie, Romanlæsning, philosophisk Grublerie eller politisk Lecture.) Han vilde lære meget at kiende, som han ikke kunde tilfredsstille, vække mange Ønsker hos ham, hvis Opfyldelse han forgiæves vilde forvente; alt dette vilde forgifte hans Livets Dage, opfylde ham med Uvillie, mod de mere Formuende, og deraf vil fremkomme Utilfredshed med hans Stand, og det saa ofte skuffende Forsæt at ville foretage forskiellige Beskjæftigelser uden at være i Stand tilat udføre dem, og allerede i Barnet ligger Spiren til den Ulykke, som Menneskeet tilbereder sig i Alderdommen. (Men man overseer, at endnu større Lidelser fremkomme af Mangel paa Aandscultur end af en falsk og upassende, hvilke sørgelige Virkninger frembringe ikke Uvidenhed og Overtroe, kan endog den Fornuft, som har erholdet en urigtig og upassende Cultur forvildes, saa kan den dog lettere bringes igien paa den rette Vei end den aldeles udannede Fornuft. Folkets Aandsdannelse er Menneskehedens Sag, bør være et af Staternes Hovedformaal; det er en Fordring, hvortil den menneskelige Natur er berettiget; kan Culturen opvække hos Almuen mange Ønsker, som ei kunne tilfredsstilles, saa kan Synet af de Formuendes Velstand og Vellevnet endnu mere giøre det). Mange Forbedringer ere indførte i Skolevæsenet. En almindelig Qpsyns-Commission er nedsat for at vaage over de Studerendes religiøse og moralske Forhold; saaledes, siger Ministeren, bliver Ungdommens Dannelse grundet paa faste moralske Grundsætninger, og hvor ellers blot Lærdom kunde lede paa mange vildfarende Veie, finder den i Religionens Haand en sand og ubedragelig Veiledning. En almindelig Censur over de Bøger, som blive trykte i Landet selv og i Udlandet er overdraget til Ministeriet for den offentlige Gudstieneste under det umiddelbare Tilsyn af en Statsraad og Director for Folkeoplysningen. (Man kan ikke nægte, at saadanne Foranstaltninger kunne maaskee, fra mange Synspunkter betragtede, ansees som nødvendige, især i Lande, som Rusland og Polen, og maae ikke betragtes som Virkninger af en Hang til Obscurantismen; men af en faderlig Regierings Viisdom; men at man her og saa ofte har fundet det nødvendigt at sætte Grændser for Udviklingen af den menneskelige Aand, og har maattet ansætte en Regulator for den, er et stort Beviis, ligesom saamange andre, for denne Barndoms-Tilstand for Aandeverdenen hvori vi befinde os; Jordlivets Elendighed kommer især deraf, at Fornuften skal i det øves at gaae paa egen Haand, men den er svag, uovet, kan let forvildes og veed endnu ikke rigtigt at hielpe sig.) Mange Foranstaltninger ere trufne til Justitsvæsenets Forbedring; Jnspektorer ere ansatte for at tilveiebringe Orden i alle Deele af denne Forvaltning og at paasee Processernes hurtige Gang.